Dibabet e voe gant roue Bro-Chall, Frañsez Iañ, da vont da welet an inizi hag an douaroù a lavarer ez eus enno kalz a aour ha madoù prizius all (certaines îles et pays où lon dit quil se doit trouver grande quantité dor et autres riches choses). Kuitaat a reas Sant-Maloù e 1534 da glask kavout un hent eus tu ar gwalarn da vont betek Azia. Dan 10 a viz Mae en em gavas, goude bezañ treuzet ar Meurvor Atlantel, war aodoù an Douar-Nevez. Goude se en em gavas en inizi all reter Kanada. Kenwerzh a reas gant Indianed. Pa gavas ar stêr Sant-Laorañs e soñjas e oa aze an hent da vont da Azia.